CELEX: 32019D1399
Language: bg
Date: 2019-09-10 00:00:00
Title: Решение за изпълнение (ЕС) 2019/1399 на Комисията от 10 септември 2019 година за изменение на Решение за изпълнение 2014/909/ЕС по отношение на списъка с областите, за които се прилагат защитни мерки във връзка с малкия кошерен бръмбар в Италия (нотифицирано под номер C(2019) 6418) (Текст от значение за ЕИП.)

12.9.2019   
               
               
                  BG
               
               
                  Официален вестник на Европейския съюз
               
               
                  L 235/3
               
            
         РЕШЕНИЕ ЗА ИЗПЪЛНЕНИЕ (ЕС) 2019/1399 НА КОМИСИЯТА
         от 10 септември 2019 година
         за изменение на Решение за изпълнение 2014/909/ЕС по отношение на списъка с областите, за които се прилагат защитни мерки във връзка с малкия кошерен бръмбар в Италия
         
            
               (нотифицирано под номер C(2019) 6418)
            
         
         (автентичен е само текстът на италиански език)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея,
         като има предвид, че:
         
                     (1)
                  
                  
                     С Решение за изпълнение 2014/909/ЕС на Комисията (3) се установяват някои защитни мерки, които да бъдат предприети от Италия след случаите на поява на малък кошерен бръмбар (Aethina tumida) в определени области, първоначално в регионите Калабрия и Сицилия. След настъпилите промени в епидемиологичната обстановка през последните години и след влизането в сила на Решение за изпълнение (ЕС) 2017/370 на Комисията (4), понастоящем въпросните мерки са ограничени до района на Калабрия.
                  
               
                     (2)
                  
                  
                     На 21 юни 2019 г. Италия уведоми Комисията за нова поява на малък кошерен бръмбар в Сицилия. В резултат на това списъкът с областите, за които се прилагат защитните мерки, предвидени в приложението към Решение за изпълнение 2014/909/ЕС, следва да бъде разширен, така че отново да включва региона на Сицилия.
                  
               
                     (3)
                  
                  
                     Поради това Решение за изпълнение 2014/909/ЕС следва да бъде съответно изменено.
                  
               
                     (4)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Таблицата в приложението към Решение за изпълнение 2014/909/ЕС се заменя със следното:
            
               
                           „Държава членка
                        
                        
                           Области, в които се прилагат защитни мерки
                        
                     
                           Италия
                        
                        
                           Регион Калабрия: целият регион
                        
                     
                           Регион Сицилия: целият регион“
                        
                     
         
         
            Член 2
            Адресат на настоящото решение е Италианската република.
         
         
            Съставено в Брюксел на 10 септември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Решение за изпълнение 2014/909/ЕС на Комисията от 12 декември 2014 г. относно някои защитни мерки по отношение на потвърдените случаи на поява на малък кошерен бръмбар в Италия (ОВ L 359, 16.12.2014 г., стр. 161).
         
            (4)  Решение за изпълнение (ЕС) 2017/370 на Комисията от 1 март 2017 г. за изменение на Решение за изпълнение 2014/909/ЕС чрез удължаване на срока за прилагане на някои защитни мерки и изменение на списъка с областите, по отношение на които се прилагат защитни мерки във връзка с малкия кошерен бръмбар в Италия (ОВ L 56, 3.3.2017 г., стр. 213).